

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003589637 2024 08233 001 000 060 107 04 039**

**Датум: 30. 12. 2024. године**

**ЛАПОВО**

На основу члана 37. тачка 10. и тачка 53. Статута Општине Лапово („Службени гласник општине Лапово“, бр. 2/19) и члана 138. став 3. Пословника Скупштине општине Лапово („Службени гласник општине Лапово“, бр. 5/19), Скупштина општине Лапово, на седници одржаној дана 30. децембра 2024. године, донела је

**Р Е Ш Е Њ Е**

**Члан 1.**

ДАЈЕ СЕ сагласност на Финансијски план Установе за децу предшколског узраста „Наша младост“ Лапово који се финансирају из општинског буџета за 2025. годину број 428/2024, који је Управни одбор установе усвојио на седници одржаној дана 23. децембра 2024. године.

**Члан 2.**

Ово Решење објавити у „Службеном гласнику општине Лапово“.

**О б р а з л о ж е њ е**

 Правни основ за доношење овог Решења садржан је у члану 37. тачка 10. и тачка 53. Статута општине Лапово којима је прописано да Скупштина општине оснива установе и организације у области предшколског образовања, васпитања, основног образовања, културе, социјалне заштите, примарне здравствене заштите, физичке културе, спорта, дечје заштите и туризма, прати и обезбеђује њихово функционисање и доноси акт о мрежи јавних предшколских установа и јавних основних школа на територији општине на основу критеријума које утврди Влада, као и да разматра извештај о раду и даје сагласност на програм рада корисника буџета.

Управни одбор Установе за децу предшколског узраста „Наша младост“ Лапово је, на седници одржаној дана 23. децембра 2024. године донео Одлуку о усвајању финансијског плана Установе за децу предшколског узраста „Наша младост“ Лапово за 2025. годину, број 428, на основу Одлуке о буџету општине Лапово за 2025. годину.

 Имајући у виду да је Финансијски план Установе за децу предшколског узраста „Наша младост“ Лапово за 2025. годину донет у складу са законом и циљевима оснивања установе, донето је Решење као у диспозитиву.

**ПРЕДСЕДНИЦА**

**Мирела Раденковић**